CELEX: 31998R0742
Language: el
Date: 1998-04-02
Title: Κανονισμός (ΕΚ) αριθ. 742/98 της Επιτροπής της 2ας Απριλίου 1998 για την τροποποίηση του κανονισμού (ΕΟΚ) αριθ. 1101/89 του Συμβουλίου όσον αφορά την προσαρμογή των όρων που ισχύουν για τη θέση σε λειτουργία νέας μεταφορικής ικανότητας για τα πλοία ξηρού φορτίου στην εσωτερική ναυσιπλοΐα

Avis juridique important

|

31998R0742

Κανονισμός (ΕΚ) αριθ. 742/98 της Επιτροπής της 2ας Απριλίου 1998 για την τροποποίηση του κανονισμού (ΕΟΚ) αριθ. 1101/89 του Συμβουλίου όσον αφορά την προσαρμογή των όρων που ισχύουν για τη θέση σε λειτουργία νέας μεταφορικής ικανότητας για τα πλοία ξηρού φορτίου στην εσωτερική ναυσιπλοΐα  

Επίσημη Εφημερίδα αριθ. L 103 της 03/04/1998 σ. 0003 - 0003

ΚΑΝΟΝΙΣΜΟΣ (ΕΚ) αριθ. 742/98 ΤΗΣ ΕΠΙΤΡΟΠΗΣ της 2ας Απριλίου 1998 για την τροποποίηση του κανονισμού (ΕΟΚ) αριθ. 1101/89 του Συμβουλίου όσον αφορά την προσαρμογή των όρων που ισχύουν για τη θέση σε λειτουργία νέας μεταφορικής ικανότητας για τα πλοία ξηρού φορτίου στην εσωτερική ναυσιπλοΐαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1101/89 του Συμβουλίου, της 27ης Απριλίου 1989, σχετικά με τη διαρθρωτική εξυγίανση της εσωτερικής ναυσιπλοΐας (1), όπως τροποποιήθηκε τελευταία από τον κανονισμό (ΕΚ) αριθ. 2310/96 της Επιτροπής (2), και ιδίως το άρθρο 8 παράγραφος 1 στοιχείο γ),Εκτιμώντας:ότι είναι σκόπιμο να γίνει διαφοροποίηση των τύπων πλοίων, για τον υπολογισμό της σχέσης της ειδικής συνδρομής «παλαιό έναντι νέου», ανάλογα με τους τρεις τύπους που προβλέπονται στον κανονισμό (ΕΟΚ) αριθ. 1102/89 της Επιτροπής, της 27ης Απριλίου 1989, περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (3), όπως τροποποιήθηκε τελευταία από τον κανονισμό (ΕΚ) αριθ. 241/97 (4), προκειμένου να προσαρμοσθεί η εν λόγω σχέση στην οικονομική πραγματικότητα των διαφόρων τομέων της αγοράς που αντιστοιχούν στους τύπους πλοίων 7ότι η εξέλιξη του τομέα των πλοίων ξηρού φορτίου στο πλαίσιο της αγοράς μεταφορών στην εσωτερική ναυσιπλοΐα επιβάλλει να προσαρμοσθεί η σχέση «παλαιό έναντι νέου», ώστε να διευκολυνθεί η υπό εξέλιξη αναδιάρθρωση του τομέα, ιδίως στον τομέα των πλοίων μεταφοράς εμπορευματοκιβωτίων, χωρίς να εκμηδενισθούν ωστόσο τα αποτελέσματα της κοινοτικής δράσης διάλυσης των ετών 1996, 1997 και 1998 7 ότι είναι, άρα, σκόπιμο να προσαρμοσθεί η σχέση για τα πλοία ξηρού φορτίου και να καθορισθεί σε 1,52:1 7ότι το μέτρο που προβλέπεται στον παρόντα κανονισμό αποτέλεσε το αντικείμενο διαβουλεύσεων με τα κράτη μέλη, όπως επίσης και αντικείμενο γνωμοδότησης της ομάδας εμπειρογνωμόνων «Διαρθρωτική εξυγίανση της εσωτερικής ναυσιπλοΐας», όπως προβλέπει το άρθρο 12 του κανονισμού (ΕΟΚ) αριθ. 1102/89,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στο άρθρο 8 παράγραφος 1 στοιχείο α) του κανονισμού (ΕΟΚ) αριθ. 1101/89, προστίθεται η ακόλουθη τέταρτη περίπτωση:«- Κατά παρέκκλιση από την πρώτη περίπτωση, όταν πρόκειται για πλοία ξηρού φορτίου, όπως προβλέπονται στο άρθρο 3 παράγραφος 1 του κανονισμού (ΕΟΚ) αριθ. 1102/89, οι λέξεις "μιάμισι φορά", αντικαθίστανται από τις λέξεις "ένα και ένα τέταρτο", από την 1η Απριλίου 1998.»Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 2 Απριλίου 1998.Για την ΕπιτροπήNeil KINNOCKΜέλος της Επιτροπής(1) ΕΕ L 116 της 28. 4. 1989, σ. 25.(2) ΕΕ L 313 της 3. 12. 1996, σ. 8.(3) ΕΕ L 116 της 28. 4. 1989, σ. 30.(4) ΕΕ L 40 της 11. 2. 1997, σ. 11.